ועדת הכנסת, כנסת 20, פרוטוקול מספר 53, 2015-11-02 10:30

דוד ביטן: רבותי, אני פותח את ישיבת ועדת הכנסת.

דוד ביטן: נתחיל בסעיף ג' על סדר-היום: קביעת ממלא מקום קבוע לוועדה המשותפת לתקציב הביטחון.

דוד ביטן: הכוונה היא שחבר הכנסת דיכטר יהיה ממלא מקום קבוע של חברת הכנסת ענת ברקו.

דוד ביטן: יש התנגדות?

דוד ביטן: זה משהו פנים סיעת הליכוד.

דוד ביטן: מי בעד?

דוד ביטן: בעד – רוב

אחמד טיבי: ככה הוא גומר?

אחמד טיבי: ראש שב"כ.

דוד ביטן: כל אחד והשאיפות שלו.

דוד ביטן: הוא רוצה להיות שר, הוא לא רוצה להיות ממלא מקום.

יואל חסון: אולי שיהיה ממלא מקום שר?

דוד ביטן: יכול להיות.

דוד ביטן: אפשר לתקן את התקנון, את החוק.

דוד ביטן: תיקנו את כל החוקים, נתקן גם את זה.

יואב בן צור: אני רוצה למנות פה ממלא מקום לאיציק וקנין לוועדה המשותפת.

דוד ביטן: בבקשה.

דוד ביטן: תגיד מי.

יואב בן צור: יואב בן צור.

דוד ביטן: באיזו ועדה?

דוד ביטן: זאת?

יואב בן צור: כן, הוועדה המשותפת.

<אתי בן יוסף: הוא חבר קבוע?

דוד ביטן: אוקיי.

דוד ביטן: יואב בן צור, ממלא מקום של?

יואב בן צור: איציק וקנין.

דוד ביטן: כמו בבית כנסת, שמברכים ברכות אז כל אחד זורק שם.

דוד ביטן: מי בעד?

<ארבל אסטרחן: זה לא על סדר-היום.

דוד ביטן: עוד מישהו רוצה ממלא מקום בוועדה הזאת?

אחמד טיבי: חכה.

אחמד טיבי: קודם נשים מי במשותפת.

דוד ביטן: זה לא בוועדה הזאת, הוועדה קיימת.

<אתי בן יוסף: בוועדה לתקציב הביטחון.

<ארבל אסטרחן: הוא צריך להיות חבר - - -

ג'מאל זחאלקה: תקציב הביטחון?

ג'מאל זחאלקה: לא רוצה.

ג'מאל זחאלקה: את כל הוועדה תן לנו.

<קריאות: - - -

אחמד טיבי: או שאנחנו חברים עם רוב בוועדה, או - - -

<ארבל אסטרחן: מבין חברי הוועדה שמטעמה הוא מכהן.

דוד ביטן: אי אפשר, חבר הכנסת בן צור, אתה צריך להיות חבר.

יואב בן צור: אז תמנה את מרגי.

<אתי בן יוסף: מרגי חבר ועדת כספים?

יואב בן צור: ממלא מקום קבוע.

<ארבל אסטרחן: לא.

<ארבל אסטרחן: רק מבין חברי הוועדה שמטעמה הוא מכהן.

דוד ביטן: מי החבר שלכם בוועדת הכספים?

יואב בן צור: וקנין.

<ארבל אסטרחן: אז אי אפשר ממלא מקום.

דוד ביטן: רק וקנין?

דוד ביטן: אז אי אפשר ממלא מקום?

<ארבל אסטרחן: לא, אי אפשר.

דוד ביטן: אם הוא לא בא אז מפסידים אחד?

דוד ביטן: אז אחמד טיבי יכול להחליף אותו, מה הבעיה.

<ארבל אסטרחן: אם זה ישיבות שהן חסויות, לא יכול לבוא במקומו כל אחד.

יואב בן צור: אם אני חבר בוועדת חוץ וביטחון?

<קריאות: - - -

<ארבל אסטרחן: סליחה, אבל ממלא המקום הקבוע יכול להיות רק מבין חברי הוועדה שמטעמה אותו חבר מכהן בוועדה המשותפת.

דוד ביטן: דרך אגב, רצינו לעשות את הפיילוט של המחשוב על מנת שתהיה שקיפות מה כל אחד מצביע.

דוד ביטן: יש איזושהי בעיה עם ההרשאות, הם לא מצליחים להסתדר עם זה.

דוד ביטן: אני גם ביקשתי שזה לא יהיה במחשבים אלא בטאבלט, שיהיה יותר קל.

דוד ביטן: זה יידחה בשבוע-שבועיים.

<קריאה: ההצבעה באלקטרוני?

דוד ביטן: כן.

דוד ביטן: הבנו שתהיה בעיה עם זה.

דוד ביטן: הרכב הוועדה המשותפת של ועדת הכלכלה וועדת החינוך, התרבות והספורט לפי חוק הרשות השניה לטלויזיה ורדיו.

דוד ביטן: נתנו לנו רשימה שהיא לא מקובלת, אין בה את כל הסיעות.

דוד ביטן: אנחנו נעשה כמו בוועדות השונות שקבענו 15 חברים ואז כולם נכנסו.

דוד ביטן: צריך להיות תיקו?

<ארבל אסטרחן: כן, מספר שווה משתי הוועדות.

דוד ביטן: אז 14 חברים כדי שכל הסיעות יהיו מיוצגות.

דוד ביטן: את הרכב הרשימה אנחנו נקבע אחר כך, נביא את זה לאישור בישיבה הבאה, אבל אנחנו מאשרים את הקמת הוועדה.

אחמד טיבי: מה מטרת הוועדה הזאת, סליחה?

<ארבל אסטרחן: יש לה תפקידים שונים בחוק הרשות השנייה.

<ארבל אסטרחן: הפנייה של שר האוצר כרגע היא בגלל שהם רוצים לקבוע תמורה בעד תקופת הארכה לבעל זיכיון לשידורי טלוויזיה בערוץ השלישי.

<ארבל אסטרחן: הקביעות בעניין הזה אלה קביעות של השר, באישור הוועדה המשותפת.

יואב בן צור: <מי רשאי להיות בוועדה?

יואב בן צור: >

איילת נחמיאס ורבין: מי שחבר בוועדת הכלכלה או בוועדת החינוך.

<ארבל אסטרחן: זו ועדה משותפת לוועדות הכלכלה והחינוך, בראשות כלכלה.

יואב בן צור: מי שהיה בוועדה של רשות השידור?

<ארבל אסטרחן: זה לא קשור.

דוד ביטן: אנחנו קיבלנו שמות מראשי הוועדות.

דוד ביטן: עם כל הכבוד להם, הם לא קובעים אבסולוטית בעניין הזה.

דוד ביטן: אנחנו נדאג לזה.

דוד ביטן: אין פה איזון, אין פה את כל המפלגות, לא יודע מאיפה הביאו את השמות.

דוד ביטן: אנחנו נתקן את זה.

דוד ביטן: נשתדל אחרי כן לעשות הפסקה קטנה ולתקן את זה.

ישראל אייכלר: תהיה לכל הסיעות נציגות?

דוד ביטן: לכל הסיעות יהיו נציגים.

דוד ביטן: כמו שעשינו בכל הוועדות הקודמות, אין שום סיבה שזה לא יהיה הפעם.

דוד ביטן: לאגודה אין נציג, לבית היהודי אין פה נציג, לבית המשותף – לא יודע איך הגעתי לזה.

יואל חסון: המוניציפלי לא יוצא ממך.

מרב מיכאלי: לא.

מרב מיכאלי: הבית המשותף והרשימה היהודית.

נורית קורן: דוד, יש לך יותר מדי פליטות פה היום.

<קריאות: - - -

<קריאות: <ג.

<קריאות: 1.

<קריאות: הצעת חוק-יסוד: הכנסת (תיקון - רציפות הכהונה של יושב ראש הכנסת)>

דוד ביטן: אנחנו נעבור לסעיף א' על סדר-היום.

<אתי בן יוסף: שתי הצעות החוק של הרציפות.

יואל חסון: אני אשמח להבין ממך, אדוני, מה הדחיפות, מה הרצון, מה ההיגיון - -

דוד ביטן: למה דחיפות?

יואל חסון: - - מה האינטרס.

יואל חסון: האם הולכים לבחירות, אדוני?

דוד ביטן: אני לא אמרתי שיש בזה דחיפות.

דוד ביטן: זאת הצעת חוק מסוימת שאנחנו מבקשים לתקן, אין בזה שום דחיפות.

דוד ביטן: היא תחול מהקדנציה הבאה.

יואל חסון: איפה זה בא, למה זה בא, מה קרה?

איילת נחמיאס ורבין: מה הרקע?

אחמד טיבי: נגד מי?

דוד ביטן: אני אגיד לכם.

דוד ביטן: היום, יושב-ראש הכנסת הוא אחד מסמלי השלטון, ואין שום סיבה שאם יושב-ראש כנסת נבחר לכנסת - יושב-ראש מכהן - - -

איילת נחמיאס ורבין: אבל אם הוא לא נבחר?

דוד ביטן: אם הוא לא נבחר, אז יחול הדין הקודם, אין בעיה.

דוד ביטן: אני תכף אסביר, אתם סתם מתפרצים.

דוד ביטן: הרעיון הוא פשוט.

דוד ביטן: אם יושב-ראש כנסת נבחר כחבר כנסת לכנסת החדשה, אז יחול עליו דין רציפות במובן זה שהוא ימשיך חודש, וכשייבחר יושב-ראש חדש, הוא יעזוב.

דוד ביטן: אין שום סבירות והיגיון לקחת יושב-ראש מכהן, להגיד לו, לך הביתה לחודש, חודש וחצי, ועכשיו יבוא ותיק חברי הכנסת.

דוד ביטן: זה אולי נחמד, אבל זה לא קונסטיטוציוני, אין בזה שום היגיון - -

מרב מיכאלי: ההפך הוא הנכון.

דוד ביטן: - - מה גם שהיושב-ראש הזמני, על-פי כל הכללים, יכול לבוא, להחליף את כל ה-staff, לעשות "ברדק" שלם למשך שבועיים.

דוד ביטן: אין שום היגיון גם בזה.

יואל חסון: אז תטפל בזה.

מרב מיכאלי: אבל זה לא קרה מעולם.

מרב מיכאלי: זה קשקוש.

דוד ביטן: אני חושב שההסדר הקיים לאורך 60 שנה, אין לו שום תכלית.

דוד ביטן: הנושא הזה של לקחת את ותיק חברי הכנסת, במקרה, שהוא הוותיק, ולעשות אותו יושב-ראש לחודש, חודש וחצי - - -

עמר בר-לב: זה לא במקרה.

עמר בר-לב: הוא עם המון ניסיון.

דוד ביטן: אני אומר, אם יושב-ראש נבחר, והוא כבר מכהן, מה הקשר לוותיקות ולניסיון?

דוד ביטן: אין לו פחות ניסיון מהיושב-ראש.

יואב קיש: מה קורה אם היושב-ראש לא נבחר?

דוד ביטן: אז חל הדין הקודם.

דוד ביטן: הוא הופך להיות ותיק חברי הכנסת.

יואב קיש: אוקיי.

יואב קיש: אז בסדר גמור.

דוד ביטן: מי שרוצה להתייחס, בבקשה.

דוד ביטן: זה הרעיון, זה ההיגיון שעומד מחוץ לעניין הזה.

דוד ביטן: דיבר אתי גם עמיר, זה לא נגדו – הוא לא פה.

איילת נחמיאס ורבין: אבל זה ככה מרגיש.

דוד ביטן: מה לעשות.

דוד ביטן: אנחנו מדברים על שינוי קונסטיטוציוני, חוקתי - -

מרב מיכאלי: בלתי מוצדק בעליל.

דוד ביטן: - - ואחד מסמלי השלטון.

דוד ביטן: חייב להיות דין רציפות, לא צריך לעשות סלט לחודש מכל דבר.

דוד ביטן: וזה לא דחוף אבל זה יחול מהכנסת הבאה, מתי שלא יהיו הבחירות.

דוד ביטן: בינתיים, כמו שאני רואה לא יהיו בחירות.

איילת נחמיאס ורבין: מעניין שזה הובא פעם ראשונה בכנסת הזאת.

איילת נחמיאס ורבין: מעניין.

יואל חסון: אולי תעבירו חוק-יסוד שלא יהיו בחירות בכלל.

דוד ביטן: רעיון טוב.

יואל חסון: כל כך בקלות משנים פה חוקי-יסוד?

דוד ביטן: דווקא רעיון לא רע.

דוד ביטן: אתה רוצה שנביא את זה?

איילת נחמיאס ורבין: איך קוראים לזה?

איילת נחמיאס ורבין: החוק היפני?

דוד ביטן: תביאו אתם ואנחנו נתמוך.

דוד ביטן: תביאו את זה ואנחנו נתמוך.

דוד ביטן: בבקשה, מרב.

יואל חסון: אני אתנגד.

דוד ביטן: הנה, היא עדה.

דוד ביטן: היא ביקשה ממני לדחות את זה כבר שבועיים.

דוד ביטן: דחיתי את זה.

איילת נחמיאס ורבין: אנחנו כולנו עושים מה שמרב מבקשת.

איילת נחמיאס ורבין: תתרגל.

מרב מיכאלי: אדוני היושב-ראש, ההפך הוא הנכון.

מרב מיכאלי: לא רק שהמצב הקיים הוא קונסטיטוציוני פי-מיליון יותר מאשר אתה מציע, אלא אתה מציע מצב שבו יושב-ראש נבחר על-ידי כנסת שכבר אין אותה, התפזרה, איננה, לא קיימת.

דוד ביטן: הוא נבחר עוד פעם.

דוד ביטן: שימי לב.

מרב מיכאלי: אבל הוא נבחר להיות חבר כנסת או חברת כנסת, לא משנה.

מרב מיכאלי: הוא לא נבחר להיות יושב-ראש.

מרב מיכאלי: עם כל הכבוד, היושב-ראש היום, כשהוא רץ בבחירות ברשימת המפלגה - - -

דוד ביטן: גם היושב-ראש הוותיק, הוא לא נבחר - -

מרב מיכאלי: אני לא התפרצתי לדבריך באמצע.

דוד ביטן: - - נותנים לו את זה באופן אוטומטי.

דוד ביטן: גם הוא לא נבחר לשום דבר.

איילת נחמיאס ורבין: כמקובל - - -

מרב מיכאלי: מאה אחוז, והוא מקבל על זה - - -

דוד ביטן: בשביל זה אנחנו מוציאים תיקון חקיקה, שזה לא יקרה.

דוד ביטן: נקבל את זה בהתאם לחוק.

מרב מיכאלי: אדוני, תן לי לעשות נקודה מהתחלה ועד הסוף בבקשה.

דוד ביטן: בבקשה.

מרב מיכאלי: יש דבר שעובד, כמו שאמרת בצדק, 67 שנה.

מרב מיכאלי: האמריקניות אומרות: If it ain’t broke don’t fix it.

מרב מיכאלי: מה שלא מקולקל, באמת, אל תתקן.

מרב מיכאלי: בניגוד למה שאמרת, מעולם לא קרה שחבר כנסת ותיק שכיהן כיושב-ראש, לא משנה לאיזו תקופה זמנית, ניצל לרעה את המעמד שלו, החליף עובדות ועובדים, שינה סדרי עולם, השתמש לרעה בכוחו.

מרב מיכאלי: להפך, הדבר הזה הוא חלק מכבוד הכנסת.

דוד ביטן: אבל יש אופציה שהוא יעשה את זה?

דוד ביטן: יש אופציה בחוק.

דוד ביטן: מה זה חשוב מה נעשה?

מרב מיכאלי: אבל למה צריך לשנות?

דוד ביטן: אנחנו מדברים על הליך חקיקה.

מרב מיכאלי: אני שוב אומרת.

מרב מיכאלי: אין שום תוקף חוקתי לתת למי שהיה יושב-ראש בכנסת הקודמת להיות עכשיו יושב-ראש בכנסת חדשה, שלא בחרה.

דוד ביטן: בדין רציפות.

דוד ביטן: לחודש.

מרב מיכאלי: אין בזה שום היגיון חוקתי.

מרב מיכאלי: ההפך.

ינון מגל: פה במקרה הזה, יולי אדלשטיין המשיך, אז היה פה דין רציפות.

ינון מגל: מצד שני, יכול להיות - -

דוד ביטן: לא, זה לא דין רציפות.

ינון מגל: - - שהיו מחליטים על יושב-ראש חדש.

ינון מגל: היו מחליטים שדוד ביטן הוא היושב-ראש, ואז זה אומר לקחת מיולי את הכיסא.

דוד ביטן: לא, דין רציפות זה לא שאותו אדם ימשיך עוד קדנציה.

דוד ביטן: דין רציפות, הכוונה שבמצב זמני, ממשיך הקיים – אם הוא נבחר – הוא חייב להיבחר כדי להיות יושב-ראש.

מרב מיכאלי: אבל אין שום הצדקה לדבר הזה.

דוד ביטן: זה לא דין רציפות לתמיד.

מרב מיכאלי: אדוני, אין לזה שום הצדקה.

דוד ביטן: זה לא דין רציפות.

דוד ביטן: דין רציפות זה שבאה ממשלת ישראל, היא ממשיכה עד שנבחרת ממשלה חדשה.

מרב מיכאלי: אין שום הצדקה לזה, לא חוקתית, לא הגיונית וגם לא מבחינת ההגינות הבסיסית של האופן שמתנהל המשכן הזה.

מרב מיכאלי: לתת את הכבוד הזה לזקן חברי הכנסת - - -

<ארבל אסטרחן: ותיק חברי הכנסת.

<ארבל אסטרחן: פעם זה היה זקן חברי הכנסת.

מרב מיכאלי: ותיק חברי או חברות הכנסת, זה חלק מהתפיסה של הכבוד העצמי של הכנסת, הכבוד שהיא נותנת לחברות ולחברים שלה, זה דבר שהוכיח את עצמו להיות ממלכתי ממדרגה ראשונה, וככה זה צריך להישאר.

דוד ביטן: מה ממלכתי?

דוד ביטן: שהוא נבחר במקרה לחודש?

דוד ביטן: מה ממלכתי?

מרב מיכאלי: הוא לא נבחר.

מרב מיכאלי: הוא ממונה באופן זמני מבחינת הנוהגים.

דוד ביטן: בסדר, לחודש ימים.

דוד ביטן: כל הסמכויות של היושב-ראש.

מרב מיכאלי: מאה אחוז, ומעולם לא קרה שהוא ניצל אותן לרעה.

איילת נחמיאס ורבין: מה הוא עשה בהן?

מרב מיכאלי: מעולם לא קרה.

מרב מיכאלי: תמיד היה כבוד בכנסת להתנהלות של הכנסת.

דוד ביטן: לא אמרתי שקרה.

דוד ביטן: לכן אמרתי שזה משהו עקרוני, זה לא קשור לאדם זה או אחר.

איילת נחמיאס ורבין: אבל זה כן מרגיש ככה.

מרב מיכאלי: אתה לוקח מצב שיש בו יציבות - - -

דוד ביטן: אתם באים בגלל שעמיר פרץ אומר, אתם פוגעים בי.

דוד ביטן: אני לא פוגע בו.

איילת נחמיאס ורבין: כן.

איילת נחמיאס ורבין: קודם כול, מותר לי להיפגע בשם עמיר פרץ, מה קרה?

דוד ביטן: לא פוגע בו.

דוד ביטן: יכול להיות שהוא לא ייבחר בפעם הבאה.

יואב קיש: בדיוק.

יואב קיש: מי אמר שהוא ייבחר?

דוד ביטן: מי אמר שהוא ייבחר?

דוד ביטן: אצלכם בעבודה אפשר לדעת אם הוא ייבחר או לא?

מרב מיכאלי: אדוני, אתה לוקח מצב שיש בו יציבות, שמאז ומעולם נבחרת כנסת, ולכן ותיק חברי הכנסת הוא היושב-ראש עד שנבחר יושב-ראש חדש, ואתה יוצר מצב שבו יכול להיות שהיושב-ראש היוצא נבחר, יכול להיות שהוא לא נבחר, יכול להיות שאתה יוצר מצב שהוא לעומתי לעומת ממשלה שצריכה עכשיו לקום ולהתחיל לתפקד.

מרב מיכאלי: אתה עושה בלגאן, ובעיקר אתה עושה את זה בלי שום היגיון חוקתי שאפשר להצדיק אותו.

דוד ביטן: אני חושב שיש בזה היגיון חוקתי.

מרב מיכאלי: חוץ מאשר מה שנראה כמו הרצון להשאיר את יולי אדלשטיין, מתוך הנחה שאתם תישארו בשלטון לנצח, מה שלא יקרה כשלעצמו.

דוד ביטן: לא.

דוד ביטן: זה שינוי חוקתי, זה לא קשור.

מרב מיכאלי: וגם ככל שיושב-ראש הכנסת – באמת, כולנו, יש לנו כבוד גדול אליו – זה לא מצדיק לתת לו את המינוי אחרי שנבחרה כנסת חדשה.

דוד ביטן: אז אני אומר שיש לזה תקדימים במישור החוקתי, שיש דין רציפות זמני, ואין שום היגיון שיושב-ראש שמכהן כיושב-ראש, והוא נבחר שוב, יגידו לו עכשיו, לך הביתה לשבועיים.

דוד ביטן: אני לא רואה את זה כדבר מכובד, לא לתפקיד היושב-ראש ולא לשום דבר, מה גם שהיושב-ראש הנכנס, במקרה, על סמך ותק, יכול לעשות איזה שינוי שהוא רוצה בחודש הזה, שזה גם כן לא סביר.

מרב מיכאלי: אבל שוב אני אומרת.

מרב מיכאלי: אדוני, באמת, יש ניסיון.

מרב מיכאלי: אנחנו כבר הכנסת העשרים, זה לא קרה מעולם.

דוד ביטן: בסדר.

דוד ביטן: אנחנו מדברים על שינוי.

דוד ביטן: זה לא משנה.

דוד ביטן: גם כשאני הולך לעשות חוזה שכירות, אני כותב שם סעיף – אם תהיה הפרה, ישלמו לי פיצויים.

דוד ביטן: אני כותב את זה.

דוד ביטן: אני לא רוצה שתהיה הפרה, אבל יכול להיות שתהיה.

מרב מיכאלי: אז בוא נעשה כמו דין רציפות, שהכנסת תצטרך לאשר את היושב-ראש היוצא.

מרב מיכאלי: אם אנחנו הולכות לפי רציפות, בוא נלך לפי זה.

מרב מיכאלי: הכנסת צריכה לאשר להחיל רציפות - -

דוד ביטן: אבל אחרי חודש הולכים לבחירות, אין שום בעיה.

מרב מיכאלי: - - על היושב-ראש, ואם הכנסת לא מאשרת את הרציפות של היושב-ראש היוצא, אז יהיה באמת ותיק חברי הכנסת.

יואב קיש: מה עשית?

יואב קיש: רק בלגאן.

מרב מיכאלי: אם בלגאן, אז בלגאן.

מרב מיכאלי: בוא.

איילת נחמיאס ורבין: אנחנו עשינו בלגאן?

מרב מיכאלי: אנחנו אומרות להפך, יש סדר הכול עובד פיקס.

מרב מיכאלי: אתם באים לערבב.

מרב מיכאלי: למה?

מרב מיכאלי: למה?

יואב קיש: אני אשיב בזכות הדיבור שלי.

איילת נחמיאס ורבין: אז אני אומר לך ככה.

איילת נחמיאס ורבין: לפעמים, יושב-ראש הוועדה מביא רעיונות - - -

מרב מיכאלי: נראה לך שזה רעיון של יושב-ראש הוועדה?

איילת נחמיאס ורבין: מרב יקרה שלי, נשבעת לך, הייתי מסיימת את המשפט, היית מסכימה איתי.

דוד ביטן: צחי הוא ותיק חברי הכנסת.

דוד ביטן: אם הוא לא נבחר, אתה צריך להיות ותיק או גפני?

<קריאות: - - -

צחי הנגבי: אני מקווה ש - - -

דוד ביטן: הנה, צחי כבר כועס שזה חוק נגדו, הוא אומר.

איילת נחמיאס ורבין: נכון, אני גם חושבת.

<קריאות: - - -

דוד ביטן: אם הוא לא ייבחר, עמיר פרץ, אז הוא צריך להיות יושב-ראש.

איילת נחמיאס ורבין: אנחנו נגן על צחי בחירוף נפש.

<קריאות: - - -

צחי הנגבי: אני מוותר ליולי אדלשטיין.

<קריאה: גפני בא לפניו.

דוד ביטן: גפני לפניך.

אחמד טיבי: לפי הוותק או הגיל?

<קריאה: אז למה אתם נגד גפני?

<קריאה: למה נגד גפני, באמת.

<קריאות: - - -

איילת נחמיאס ורבין: אדוני היושב-ראש, תקרא את חברי הוועדה לסדר.

<קריאה: גפני בטוח ייבחר לחבר כנסת.

דוד ביטן: גפני, מה זה בטוח.

דוד ביטן: זה בחירה לכל החיים, גפני.

איילת נחמיאס ורבין: חבר הכנסת טיבי, אם אתה לא רוצה שאני אפסיק להגיד לך בוקר טוב, תפסיק להפריע לי.

איילת נחמיאס ורבין: אני רוצה לומר, לפעמים - - -

דוד ביטן: חשבתי שדבר כזה יהיה - - -

איילת נחמיאס ורבין: לא, לא, לא, לא.

איילת נחמיאס ורבין: אני אגיד לך למה.

איילת נחמיאס ורבין: כשאתה מביא יוזמות שקשורות לאופן עבודת הכנסת, שאני חושבת שיש בהן הרבה שכל - - -

דוד ביטן: גם זה קשור לעבודת הכנסת.

איילת נחמיאס ורבין: דוד ביטן, אתה מפריע לי.

דוד ביטן: לא, רק הערתי הערה.

יואל חסון: אי אפשר לקרוא אותך לסדר, אתה היושב-ראש.

יואל חסון: תן לה לדבר.

דוד ביטן: אני קורא לעצמי לסדר.

דוד ביטן: דברי.

איילת נחמיאס ורבין: בדיוק, תקרא את עצמך לסדר או שאני אבקש לעצמי את הפטיש.

דוד ביטן: פעם ראשונה, אני קורא לסדר פעם ראשונה.

דוד ביטן: קרה שפעם יושב-ראש הוציא את עצמו?

אחמד טיבי: קרה משהו אחר, מעל הדוכן – זה סיפור ידוע.

יואב בן צור: יתברר בוועדת האתיקה.

אחמד טיבי: שמישהו ניהל ישיבה, וקרא לעצמו לסדר, ונתן לעצמו זכות דיבור - - -

דוד ביטן: יש דבר כזה?

אחמד טיבי: כנס ליו-טיוב.

אחמד טיבי: מה קרה לך?

אחמד טיבי: אחד הקטעים ההיסטוריים.

דוד ביטן: זה לא אתה?

יואל חסון: כנס ליו-טיוב, לאינסטגרם, לפייסבוק, הכול שם.

איילת נחמיאס ורבין: זה נשמע כמו משהו שמתאים לו.

איילת נחמיאס ורבין: אתה יודע מה מעצבן אותי?

איילת נחמיאס ורבין: שגם כשאני רוצה קצת לפרגן לך, כשאתם מביאים כזה דבר לא חיוני ומיותר, אז אתה מפריע לי.

ינון מגל: תגידו למה לא, בלי סופרלטיבים.

איילת נחמיאס ורבין: אני אגיד לך למה.

איילת נחמיאס ורבין: עכשיו גם אתה מפריע לי?

איילת נחמיאס ורבין: כשאתה מביא רעיונות עקרוניים שהם טובים וחשובים לעבודת הכנסת, זה מצוין.

איילת נחמיאס ורבין: פה יש משהו שעובד, מתפקד, נעשה בצורה הגיונית.

איילת נחמיאס ורבין: אתה יודע, יש פה גם דווקא משהו שמכבד את הכנסת ואת חברי הכנסת, כולל את חברי הכנסת הוותיקים, איזה סוג של אמירה שאומרת – אתם באמת, מה שנקרא, משוכני הבית הוותיקים, אנחנו מכבדים אתכם.

איילת נחמיאס ורבין: לא נתקלתי אף פעם, אני חושבת שוותיקי הבית הזה מעולם לא נתקלו באיזושהי בעיה על הרקע הזה.

דוד ביטן: יש לי הסתייגות ממגל, הוא אומר שהיושב-ראש הזמני חייב להיות מיהודה ושומרון.

דוד ביטן: תכף אנחנו נתייחס לזה.

איילת נחמיאס ורבין: אה, זה נשמע לי מאוד הגיוני.

איילת נחמיאס ורבין: זה באמת הדבר הבא שאתם תביאו.

דוד ביטן: לא יודע.

דוד ביטן: הוא מביא הסתייגות.

איילת נחמיאס ורבין: אני לא אתפלא.

איילת נחמיאס ורבין: אני פשוט לא מבינה - -

יואל חסון: או תושב מדינת יהודה.

איילת נחמיאס ורבין: - - אם אתה תצליח להסביר לנו - - -

דוד ביטן: עוד מעט.

דוד ביטן: עוד מעט.

דוד ביטן: אנשים ביקשו לדבר.

איילת נחמיאס ורבין: דוד, אני מסיימת.

<קריאות: - - -

איילת נחמיאס ורבין: זה הוועדה שהכי הרבה מפריעים בה כל הזמן, זה פשוט לא יכול להיות.

יואל חסון: אי אפשר לדבר פה.

ענת ברקו: כן, זה נכון.

ענת ברקו: הפרעת קשב שעוברת לציבור.

איילת נחמיאס ורבין: ענת, סליחה, אני מבקשת, תנו לסיים לדבר.

<קריאות: - - -

איילת נחמיאס ורבין: סליחה, ענת, זה ממש חוצפה.

איילת נחמיאס ורבין: את מפריעה לי ואת מטיחה לי שזה לא מונולוג, כשכולם פה מדברים?

איילת נחמיאס ורבין: סליחה.

<אתי בן יוסף: למה העוזרים פונים?

יואל חסון: מה, באתם להיות מכונת הצבעה?

איילת נחמיאס ורבין: אתי, זה בדיוק העניין.

יואל חסון: חברת הכנסת ברקו, באת להיות מכונת הצבעה?

יואל חסון: באמת.

ענת ברקו: חבר הכנסת חסון - - -

יואל חסון: זה לא מעניין אותך הרי.

יואב קיש: אתם מכונת הצבעה, הכול נגד.

יואב קיש: יואל, אתם הכול נגד, לא מעניין אתכם כלום.

יואב קיש: מגיעה הצעה – נגד.

יואל חסון: לא נכון.

<קריאות: - - -

איילת נחמיאס ורבין: לא, לא, יואב.

יואב קיש: מגיעה הצעה – נגד.

יואב קיש: עוד לא הבנו מה קורה – נגד.

איילת נחמיאס ורבין: לא בוועדה הזאת ולא בוועדות אחרות.

יואב קיש: אחרי זה מסתבר לכם שזה לא נכון, אז גם נגד.

איילת נחמיאס ורבין: לא בוועדה הזאת ולא בוועדות אחרות.

איילת נחמיאס ורבין: לא נכון.

איילת נחמיאס ורבין: ממש לא נכון.

דוד ביטן: אפילו נגד ירושלים והגליל הצבעתם נגד.

יואב קיש: היחידי שענייני זה רוברט.

יואב קיש: אני מודה, רוברט מצביע עניינית.

איילת נחמיאס ורבין: איזה מזל.

איילת נחמיאס ורבין: איזה מזל שרוברט פה.

דוד ביטן: אפילו נגד ירושלים והגליל הייתם, אפילו.

דוד ביטן: ירושלים והגליל, כשהצבענו, איזה עיתונאי אמר שאתם לא מסוגלים להצביע בעד משהו.

איילת נחמיאס ורבין: לא, אנחנו לא מסוגלים להצביע בעד דברים שאנחנו לא מבינים אותם, וזה מה שמפריע, כשאתה לא מסביר מה המניע להביא את זה, זה הכול.

יואב קיש: אני אסביר לך, איילת.

איילת נחמיאס ורבין: כשאתם מביאים דברים ללא מניעים ברורים אלא מניעים נסתרים - - -

דוד ביטן: אמרתי – קונסטיטוציוני.

איילת נחמיאס ורבין: לא נכון.

איילת נחמיאס ורבין: דוד, לא נכון.

איילת נחמיאס ורבין: לא נכון, ובזאת אני אסיים.

איילת נחמיאס ורבין: זה פשוט לא הגיוני לשנות משהו קונסטיטוציוני הגיוני.

איילת נחמיאס ורבין: אתם רוצים בכוח להתנגח באופוזיציה.

איילת נחמיאס ורבין: לא אנחנו בקואליציה.

איילת נחמיאס ורבין: תודה רבה.

איילת נחמיאס ורבין: זה הכול.

דוד ביטן: מה פתאום.

איילת נחמיאס ורבין: כן נכון.

ינון מגל: מה הקשר קואליציה אופוזיציה?

דוד ביטן: מה הקשר?

דוד ביטן: זה עניין קונסטיטוציוני, אמרתי.

דוד ביטן: יואל חסון.

איילת נחמיאס ורבין: זה בדיוק זה.

איילת נחמיאס ורבין: זה להתנגח בעמיר פרץ.

יואל חסון: דוד ביטן, אתה חבר הכנסת היחיד שנמצא כאן בקביעות בוועדת הכנסת ויכול להעיד שאנחנו כאן באופוזיציה לא מצביעים אוטומטית נגד.

דוד ביטן: לפעמים.

יואל חסון: סליחה.

דוד ביטן: לא אוטומטית.

דוד ביטן: לא אוטומטית.

איילת נחמיאס ורבין: יש הרבה דוגמאות.

יואל חסון: לא אוטומטית נגד, ואנחנו שותפים, בוודאי לדברים שנתפסים בעינינו - -

איילת נחמיאס ורבין: טובים.

יואל חסון: - - כהגיוניים, ונדרשים לניהול הבית הזה.

יואל חסון: בכל זאת ועדת הכנסת היא ועדה חשובה, שמסדירה את עבודת הכנסת באופן השוטף, ואנחנו רואים את עצמנו גם כחלק מהמשימה החשובה הזאת.

איילת נחמיאס ורבין: ושותפים לזה.

דוד ביטן: ואתם עדים שהרבה פעמים הלכתי לקראתכם, בהרבה מאוד הצעות.

יואל חסון: אתה לא הולך לקראתנו - -

דוד ביטן: למה לא?

יואל חסון: - - אתה הולך אתנו.

יואל חסון: אף אחד לא הולך לקראת אף אחד.

דוד ביטן: אתם לקראתי ואני לקראתכם.

יואל חסון: אתה לא עושה לנו טובות, אבל בוא ניכנס לגופו של עניין.

ינון מגל: בצאתי לקראתך לקראתי מצאתיך.

יואל חסון: יש שני דברים שמפריעים לי בעניין הזה.

יואל חסון: דבר אחד זה שוב הקלות הזאת שבשינוי חוקי-יסוד, על הדרך, ככה עוד פעם, בלי שום חשיבה.

יואל חסון: למה?

יואל חסון: כי זה מתאים.

יואל חסון: האמת, לא יודע למי זה מתאים.

יואל חסון: אני יכול לנחש, אני יכול להעריך, אני לא מהתמימים בבית הזה, אבל אני בכל זאת מנסה לחשוב – חבר'ה, חוק-יסוד, אולי קצת כבוד לחוק-יסוד, אולי קצת חשיבה, אולי קצת רגל על הברקס, לא משנים חוקי-יסוד כל כך בקלות.

יואל חסון: אז זו נקודה אחת, ואני מציע לכל חברי הכנסת, חדשים כוותיקים, תחשבו טוב מאוד לפני שאתם מרימים יד שעוסקת בנושא של חוקי-יסוד.

ינון מגל: אדרבה, אני אשמח לשמוע אבל אתם מדברים ואני לא שומע למה לא.

יואל חסון: אז תן לי, אני אסביר לך.

יואל חסון: למה לא, בעיקר זה הסיבה השנייה.

יואל חסון: אני חושב שבמידה ורוצים לעשות שינוי חוק-יסוד מהסוג הזה, ראוי לקיים דיון אמיתי ולא דיון שהוא ישר מוביל להצבעה.

איילת נחמיאס ורבין: טכני.

יואל חסון: ושחברי כנסת פה רצים להצביע כי יש להם עוד דיונים חשובים במקומות אחרים.

יואל חסון: בוא נקיים דיון אמיתי, בוא נשמע גם את יושב-ראש הכנסת.

דוד ביטן: מה יש פה?

דוד ביטן: זה דבר ברור.

דוד ביטן: אין פה הרבה משחקים.

יואל חסון: אני רוצה לומר לך משהו.

יואל חסון: זו הכנסת השלישית שלי ואני חושב שזה אחד מיושבי-ראש הכנסת הטובים שהכרתי פה – באמת, אני אומר את זה - - -

דוד ביטן: לא קשור אליו.

יואל חסון: זה כן קשור אליו.

יואל חסון: עזוב, נו, די.

ינון מגל: למה שלא נעשה דיון - - -

יואל חסון: ודאי שזה קשור אליו.

יואל חסון: תן לי לסיים, אדוני היושב-ראש.

יואל חסון: גם אם אני לא מתייחס למי היוזם, ברור שזה קשור ליושב-ראש הזה כי הוא יהיה היושב-ראש הבא, זה ברור.

יואל חסון: טכנית זה המצב.

דוד ביטן: זה לא קשור.

דוד ביטן: לא.

יואל חסון: זה המצב.

יואל חסון: אני מבקש דיון - - -

ישראל אייכלר: למה?

ישראל אייכלר: אתם תישארו באופוזיציה?

יואל חסון: אין קשר לזה.

יואל חסון: אני רוצה דיון אמיתי.

דוד ביטן: דבר כמה שאתה רוצה.

יואל חסון: לא עכשיו דיון אמיתי ולא ישר להצבעה.

יואל חסון: אני רוצה להבין למה ואני אגיד עכשיו לגופו של עניין למה אני חושב שלא, משפט וחצי, אדוני.

יואל חסון: חברים, בואו לא נזלזל במסורות.

יואל חסון: יש כאן מסורת שבעיני היא יפה, של הערכה למי שהוא ותיק חברי הכנסת, אדם שמכהן מספיק זמן כדי להוביל את חודש ההתארגנות של הכנסת.

יואל חסון: ואני רוצה לומר לחברי הכנסת – מעולם לא היה כאן ממלא מקום או ותיק חברי כנסת שכיהן כיושב-ראש כנסת, שפיטר אנשים, שינה תקציבים, שינה את מהותה של הכנסת, מעולם זה לא היה.

יואל חסון: ויותר מכך.

יואל חסון: הגדיל ועשה עמיר פרץ – באמת, אגב לדעתי לא היה צריך לעשות את זה, אבל עשה את זה – והסכים בהסכמה תוך שעתיים, מה שמעולם לא היה, תוך שעתיים לפנות את כיסאו כיושב-ראש הכנסת בפועל.

דוד ביטן: <מה זאת אומרת?

דוד ביטן: בחרו יושב-ראש חדש.

דוד ביטן: >

יואל חסון: לא, מעולם זה לא היה, סליחה.

איילת נחמיאס ורבין: לא, אנחנו הסכמנו לזה.

איילת נחמיאס ורבין: דוד, אנחנו הסכמנו לזה.

דוד ביטן: אם לא הייתם מסכימים, לא היינו בוחרים, מה?

יואל חסון: אדוני, אני רוצה לומר לך - -

דוד ביטן: צריכים את האישור שלכם?

יואל חסון: - - מעולם לא נבחר יושב-ראש כנסת לפני שכוננה קואליציה.

ירדנה מלר-הורוביץ: ברוב המקרים נבחר בישיבה הראשונה.

<ארבל אסטרחן: ברוב המקרים נבחר לכנסת ביום כינוס הכנסת.

יואל חסון: בשלוש כנסות שהייתי זה לא היה, אבל יכול להיות - - -

יואב קיש: אבל זה הולך טוב עם הסיפור.

יואב קיש: יואל, תמשיך.

<קריאות: - - -

יואל חסון: מגל, זה דווקא מחזק את מה שאני אומר.

יואל חסון: אם אנחנו אומרים שזה מה שהוא אומר, זה מחזק את זה שאין מה לעשות את השינוי הזה.

דוד ביטן: לקחת מישהו לשעתיים?

יואל חסון: אין מה לעשות את השינוי הזה.

דוד ביטן: ממשיך הקודם, וגומר עניין.

דוד ביטן: דווקא זה מחזק את הטענה שלי.

יואל חסון: אין מה לעשות את השינוי הזה כי ותיק חברי הכנסת לא יישאר יותר מיממה, זה הממוצע שקרה בדרך כלל.

יואל חסון: ואני אומר לכם, חברי הכנסת, שלא תהיה ידכם קלה על ההדק בעניין של חוקי-יסוד, או קלה להרים אותה ולהצביע.

יואל חסון: חבר'ה, זה חוקי-יסוד, אנחנו פה משנים אותם מכל כיוון כל הזמן.

יואב קיש: אז מה, לא משנים חוקי-יסוד?

יואב קיש: זהו?

יואל חסון: בהינף יד.

יואב קיש: מה שהיה זה מה שיהיה?

יואב קיש: המציאות רדומה, לא משתנה, אנחנו לא חיים פה - - -

יואל חסון: קודם כול, חבר הכנסת קיש, ברוב הדמוקרטיות בעולם - - -

איילת נחמיאס ורבין: יש לי הצעה לסדר.

דוד ביטן: תודה, יואל.

יואל חסון: ברוב הדמוקרטיות בעולם חוקי-יסוד - -

יואב קיש: משתנים מדי פעם.

יואל חסון: - - זה לא דבר שמשנים בהינף יד.

דוד ביטן: אני רוצה רק שתדעו שאנחנו פה דנים דיון, בסופו של דבר זה יבוא למליאה, שם אתם יכולים להתייחס גם כן.

איילת נחמיאס ורבין: רגע, רציתי להגיד שחברי ועדת כנסת יישארו.

איילת נחמיאס ורבין: גם צריך המשכיות, לא?

דוד ביטן: מזכירת הכנסת, בבקשה.

ירדנה מלר-הורוביץ: בנוסף למה שאמרתי, שברוב המקרים נבחר יושב-ראש הכנסת בישיבה הראשונה, בישיבות מאז שאני בכנסת – זה הכנסת התשיעית – כשלא נבחר בישיבה הראשונה, זה היה רק בגלל שבסיעות הקואליציה או הסיעה המובילה היה צריך לעשות בחירות פנימיות.

ירדנה מלר-הורוביץ: למשל, דן תיכון התמודד מול שאול עמור ומול אלי בן אלישר; בורג התמודד מול שלום שמחון, בתוך העבודה - -

ינון מגל: מה עמדתך בעניין?

ירדנה מלר-הורוביץ: - - זאת אומרת, אלה היו הנסיבות.

דוד ביטן: שאלו אותך שאלה.

דוד ביטן: אם את יכולה לענות, תשיבי.

ינון מגל: מה עמדתך בעניין?

ירדנה מלר-הורוביץ: אני, אין לי עמדה.

אחמד טיבי: בחיים אל תשאל מזכירת כנסת - - -

<קריאות: - - -

ירדנה מלר-הורוביץ: מה שתחליטו, אני אבצע.

ינון מגל: לא, זו עמדה מקצועית.

דוד ביטן: מירה פיירשטיין, רצית להתייחס?

<קריאה: דוד, אני נרשמתי.

דוד ביטן: רשמתי אותך.

דוד ביטן: קודם כול, כל העבודה נרשמה, אז אני אתן להם צ'אנס.

יואל חסון: אבל לפחות חבר הכנסת מגל מתייחס לסוגיה הזאת ברצינות, אני מחזק.

איילת נחמיאס ורבין: נכון.

איילת נחמיאס ורבין: אבל הוא לא התייחס ברצינות לנושא הזה שחברי ועדת הכנסת גם ימשיכו, בלי ועדה מסדרת, זה אותו דבר.

דוד ביטן: קודם כול, הטענה שלך שאומרת שיש החלפה מהירה, רק מחזקת את הטענה שלי שצריך - - -

יואל חסון: לא, זה אומר שהוא לזמן קצר.

יואל חסון: זה אומר שהוותיק הוא לזמן קצר גם ככה אז למה לעשות - - -

דוד ביטן: דווקא הטענה הזאת מחזקת את הטענות שלי אני חושב.

יואל חסון: בסדר.

יואל חסון: כל אחד מחזק את הטענות שלו.

דוד ביטן: מירה, בבקשה.

דוד ביטן: תציגי את עצמך.

<מירה פיירשטיין: שמי מירה פיירשטיין ואני ראש אגף בכיר משאבי אנוש בכנסת.

<מירה פיירשטיין: אני רוצה להתייחס לנושא רק בהיבט של העסקת העובדים.

<מירה פיירשטיין: כמו שאתם יודעים, ליושב-ראש הכנסת יש משרות אמון.

<מירה פיירשטיין: משרות האמון הן במכסה, וזה כמקובל במשרד ממשלתי – כמו שר הממונה על משרד ממשלתי.

<מירה פיירשטיין: מה שקורה, בעצם חוזה ההעסקה של אותם עובדים במשרות אמון קשור קשר ישיר לכהונת יושב-ראש הכנסת המכהן.

<מירה פיירשטיין: במפורש נאמר בחוזים שעם התפזרות הכנסת, ההעסקה שלהם נפסקת ואנחנו מוציאים להם הודעה על הפסקת עבודה.

<מירה פיירשטיין: כאשר היה לנו – ואני כאן מתייחסת לדבריה של חברת הכנסת מיכאלי שנאמר שזה לא היה - - -

יואל חסון: לא, לא עם פיזורה של הכנסת.

<מירה פיירשטיין: עם התפזרות הכנסת.

יואל חסון: אבל הוא עדיין יושב-ראש.

<מירה פיירשטיין: לא.

<מירה פיירשטיין: ההודעה המוקדמת נכנסת לתוקף עם ההודעה על בחירות – ככה זה בחוזה ההעסקה שלהם.

יואל חסון: אבל הוא יושב-ראש הכנסת עד השבעת הכנסת החדשה.

<מירה פיירשטיין: נכון, אבל הם רואים את מועד התפזרות הכנסת כמועד להודעה מוקדמת על סיום ההעסקה שלהם.

יואל חסון: אבל הם עדיין עובדים עד השבעת הכנסת.

<מירה פיירשטיין: נכון.

יואל חסון: תסבירי את זה, אוקיי.

<מירה פיירשטיין: הם עובדים עד השבעת הכנסת.

<מירה פיירשטיין: כשנכנס יושב-ראש כנסת זמני, יושב-ראש כנסת בפועל, הוא בעצם רשאי להביא אתו משרות אמון.

<מירה פיירשטיין: אנחנו התמודדנו עם זה בעבר, ואכן ביקשו מאתנו יושבי-ראש כנסת זמניים להביא אנשים משלהם – ראש מטה או יועץ פוליטי – במשרות אמון.

דוד ביטן: לחודש.

<מירה פיירשטיין: כמה זמן שזה ייקח.

<מירה פיירשטיין: היה לנו את חבר הכנסת בנימין בן-אליעזר, היה לנו את חבר הכנסת - - -

דוד ביטן: זה דבר בריא הדבר הזה?

דוד ביטן: באמת.

יואל חסון: אבל זאת לא סיבה לשנות חוקי-יסוד.

יואב קיש: יואל, תן לה לסיים את דבריה.

דוד ביטן: מה, לא מוצא חן בעיניך מה שהיא אומרת?

דוד ביטן: שיש יושבי-ראש זמניים שביקשו להחליף את כל הצוות?

<קריאות: - - -

דוד ביטן: מירה, הם גם יכולים להחליף את המנכ"ל?

<מירה פיירשטיין: לא.

דוד ביטן: יושב-ראש יכול להחליף את המנכ"ל?

<מירה פיירשטיין: לא.

<מירה פיירשטיין: המנכ"ל נבחר בוועדת הכספים.

<מירה פיירשטיין: אני חוזרת רגע לעניין של העובדים.

<מירה פיירשטיין: ביקשו מאתנו ועשינו את זה, יושבי-ראש כנסת בפועל, להביא אנשים משלהם.

<מירה פיירשטיין: נכנסנו לתקופה קצרה שהיה חבר הכנסת בנימין בן-אליעזר, חבר הכנסת מיקי איתן – את זוכרת, ירדנה – מזכירת הכנסת באה בדברים עם יושב-ראש הכנסת בפועל.

<מירה פיירשטיין: לא היינו צריכים לשלוח אף אחד הביתה כי למזלנו או למזלם של העובדים, יושב-ראש הכנסת בזמנו, זה שסיים את תפקידו, לא מילא את סך מכסת משרות האמון, ולכן הכנסת, מינהל הכנסת, יכולנו לאפשר קליטת עובדים נוספת.

<מירה פיירשטיין: אבל בהחלט יכול להיווצר מצב שהוא אומר, אני לא רוצה, האנשים האלה צריכים ללכת הביתה, אנחנו צריכים לכרות חוזים חדשים עם האנשים שיושב-ראש הכנסת הזמני מביא, עד שנבחר יושב-ראש כנסת.

דוד ביטן: תודה.

יואל חסון: זה ענייני כוח-אדם, מה זה קשור לחוקי-יסוד?

יואל חסון: זה עניינים טכניים.

דוד ביטן: חבר הכנסת יואב קיש.

יואל חסון: אתה חושב שמינהלת הכנסת לא יודעת להתמודד עם - - -

יואב קיש: יואל, אני רוצה להתחיל בהתנצלות למחנה הציוני.

יואל חסון: לא, אל תיקח את זה למקום הזה.

יואב קיש: לא לגבי זה.

יואב קיש: תקשיב רגע, אני רוצה לפרגן לך.

יואב קיש: אומר פה דוד ביטן שאתם מצביעים עניינית.

יואב קיש: אני, לצערי, לא נוכחתי בזה.

יואב קיש: אני מקבל את מילתו של היושב-ראש.

יואל חסון: תבוא יותר.

יואב קיש: אני פה הרבה, אתה יודע, ואני שמח שזה המצב, וכך ראוי שיהיה, ועל כן אני מתנצל על דברי.

מרב מיכאלי: באמת, תודה רבה על הציונים הטובים, יואב קיש.

מרב מיכאלי: באמת, טוב שבאת לכנסת, שיהיה מי שייתן לנו ציונים.

מרב מיכאלי: חצוף.

יואב קיש: חצוף, טוב.

יואב קיש: פעם הבאה אני לא אתייחס.

מרב מיכאלי: חצוף ולא אומר אמת.

יואב קיש: לא אומר אמת?

מרב מיכאלי: לא אומר אמת.

יואב קיש: על מה לא אומר אמת?

מרב מיכאלי: למשל, במשפט הזה – לא נוכחתי אף פעם.

יואב קיש: אני לא זוכר.

יואב קיש: אני זוכר רק - - -

מרב מיכאלי: אתה לא זוכר.

מרב מיכאלי: זה שאתה לא זוכר לא אומר שזה לא היה.

מרב מיכאלי: אז לך, גש, בדוק את הזיכרון שלך, ותשוב.

יואב קיש: הזיכרון שלי, זה מה שהוא זכר.

יואב קיש: יושב פה היושב-ראש ואומר אחרת, אני מקבל את מה שהוא אומר.

יואל חסון: אתה לפעמים נמצא יותר מדי בשחקים, אדוני.

יואב קיש: בסדר.

יואב קיש: אתם יודעים מה, יכול להיות שלא הייתי צריך להגיד את מה שאמרתי, בסדר.

יואב קיש: אז בואו נמחק את זה מהפרוטוקול, בסדר?

<קריאה: מחקנו.

דוד ביטן: אבל גם את ה"חצוף", במקרה הזה.

יואב קיש: נכון.

יואב קיש: זה כבר לשיקולה של חברת הכנסת מיכאלי.

דוד ביטן: הנה, היא מסכימה, אמרה לי.

דוד ביטן: מחקת את זה, היא מוחקת את שלה.

רוברט אילטוב: איזה לארג'ים אתם.

יואב קיש: אני רוצה להתייחס לעניין.

יואב קיש: קודם כול, כל חוק-יסוד, בעיני שווה בחינה.

יואב קיש: אני לא מכיר אקסיומה שאומרת חוק-יסוד, לנצח הוא קיים.

יואב קיש: המציאות משתנית, וצריך לעשות לו התאמות.

יואל חסון: בגלל זה הוא חוק-יסוד.

מרב מיכאלי: מה השתנה במציאות בנושא היושב-ראש?

יואב קיש: אז אני אגיד לך, חד-משמעית.

<קריאות: - - -

יואב קיש: אני פשוט לא יכול עם הרעש הזה.

יואב קיש: חד-משמעית שווה בחינה.

יואב קיש: אני בא מהסקטור העסקי, ואתם גם מכירים בסקטור העסקי שרוצים כמה שפחות זעזועים וכמה שפחות לטלטל את ההנהלה וההנהגה של הספינה.

יואב קיש: ובעיני הכנסת היא ספינה.

יואב קיש: הולכת להיות החלפה של יושב-ראש.

יואב קיש: לצורך העניין, בואו ניקח סיטואציה שבה מתחלפת הכנסת ורוצים להחליף יושב-ראש, מסיבות כאלה או אחרות.

יואב קיש: למה לעשות שתי החלפות?

יואב קיש: למה אנחנו עושים חפיפה ליושב-ראש ותיק חברי הכנסת - - -

יואל חסון: בוא נקיים דיון ארוך.

יואל חסון: בואו נדבר על זה.

יואב קיש: אז אני מסביר לך.

יואב קיש: למה לעשות חפיפה לחודש, ואז עוד פעם?

יואב קיש: ויותר מזה, אם בעצם הכנסת מחדשת את האמון באותו יושב-ראש, אז למה הדבר הזה?

יואל חסון: מעולה.

יואב קיש: זה פשוט שבר ולא הגיוני.

יואב קיש: יש פה איזשהו פגם בחשיבה הקודמת.

יואב קיש: אני מסכים עם זה שאם היושב-ראש הקודם איננו נבחר לחבר כנסת, נכון שיהיה מנגנון כמו שהוא קיים, וכך גם מוצע בחוק.

יואב קיש: אבל אם היושב-ראש הקודם ממשיך כחבר כנסת, למה לעשות עוד החלפה וחפיפה?

יואב קיש: ואולי הוא בכלל ימשיך בתפקידו בסבירות מסוימת?

אורן אסף חזן: מסורת - - -

יואב קיש: פשוט מיותר, טעות, חשיבה לוגית, מתקנים.

יואב קיש: למה להתנגד?

יואב קיש: זה הכול.

יואב קיש: תודה רבה.

דוד ביטן: עמר בר-לב.

דוד ביטן: אחר כך אייכלר.

עמר בר-לב: מעבר לטיעונים - - -

<קריאה: עמר, יש לך מיקרופון יותר קרוב.

דוד ביטן: למה אי אפשר לארגן שלכל חבר כנסת יהיה מיקרופון?

דוד ביטן: כל השיטה הזאת שלכל שניים יש מיקרופון.

עמר בר-לב: נייד כזה.

איילת נחמיאס ורבין: הנה הצעה מעולה.

יואל חסון: הצעה שלא משנה חוקי-יסוד.

<קריאות: - - -

דוד ביטן: כל פעם צריך לרוץ למיקרופון.

דוד ביטן: שיעשו מיקרופון לכל כיסא, ונגמר הסיפור.

דוד ביטן: אני אדאג לזה עם המנכ"ל.

עמר בר-לב: אדוני היושב-ראש, אני רוצה להוסיף כאן.

דוד ביטן: יש שם "שטח מת" שבכלל אין מיקרופונים, בכל הוועדות.

דוד ביטן: עמר, תסתער כמו בסיירת מטכ"ל.

עמר בר-לב: שמע, נגדך זה קשה להסתער.

דוד ביטן: למה?

דוד ביטן: אותי קל למצוא.

דוד ביטן: כל הסתערות, אתה נתקל בי.

עמר בר-לב: אני רוצה להוסיף נדבך נוסף.

עמר בר-לב: מה שקורה בכנסת הנוכחית, חוקי-יסוד משתנים אחת לשבוע, סמכויות של שרים מועברות אחד לשני לפי צרכים פוליטיים כאלה או אחרים.

עמר בר-לב: חוקים שחוקקו רק בכנסת הקודמת, מבוטלים, וזה הופך את כל המושב והמשמעות של הכנסת לחוכא ואטלולא.

עמר בר-לב: זאת אומרת, הכנסת הזאת תחוקק חוקים כאלה ואחרים, תקבע כללים כאלה או אחרים, הכנסת הבאה תבטל אותם.

דוד ביטן: זו זכותה של הכנסת, אגב.

עמר בר-לב: אני לא אומר שזה בניגוד לחוק, אבל זה בעצם כמעט מייתר את חשיבותה של הכנסת כי ברגע שחוקים וכללים וסמכויות בין שרים וחוק כזה או חוק אחר – תכף אני אתייחס לחוק הספציפי הזה – משנים, משתנים בין שנתיים לארבע שנים, אז מה הטעם בכלל של הישיבה שלנו כאן?

עמר בר-לב: בוודאי חוקי-יסוד, אנחנו מקווים שהם יחזיקו מעמד הרבה יותר שנים, ולכן אני לא מסכים למה שאמר חבר הכנסת קיש, שצריך לבחון כל חוק-יסוד, כל מושב של הכנסת.

עמר בר-לב: לגבי החוק הספציפי הזה, לגבי הנוהג הספציפי הקיים, הוא נוהג, הוא מסורת, מסורת שחברי הכנסת כיבדו אותה מאז קום המדינה.

עמר בר-לב: אני חושב שבכך שאנחנו אומרים לחברי הכנסת – אנחנו לא מאמינים או אנחנו לא סומכים על חבר הכנסת הוותיק הבא או זה שיהיה אחריו בכנסת כזאת או אחרת - - -

דוד ביטן: לא אמרנו את זה.

דוד ביטן: לא אמרנו שלא סומכים.

עמר בר-לב: שלא ישתמש בזה לכל מיני גחמות אישיות, אני חושב שאנחנו מורידים עוד נדבך, אם אפשר לומר ככה - -

דוד ביטן: זו אחת הטענות.

דוד ביטן: זה לא הטענה העיקרית.

עמר בר-לב: - - יורדים עוד מדרגה בהערכת חברי הכנסת, בכבוד שאנחנו נותנים למשכן, ובכבוד שאנחנו נותנים לחברי הכנסת.

עמר בר-לב: ולכן, מסורת שעבדה 64 שנים או 65 שנים, אני לא חושב שזה נכון לשנות אותה.

דוד ביטן: המסורת הזאת, לדעתי היא לא חוקתית.

דוד ביטן: אני לא יודע מה להגיד לך, אני לא חושב שצריך למנות מישהו לחודש רק בגלל שהוא ותיק - -

עמר בר-לב: תראה, כל החוקה הבריטית היא מסורת, היא לא קבועה - - -

דוד ביטן: - - כשהיושב-ראש הקיים נמצא ואפשר להחיל עליו דין רציפות, באופן זמני.

דוד ביטן: חבר הכנסת אייכלר, בבקשה.

עמר בר-לב: חשבתי ששכנעתי אותך.

דוד ביטן: לא.

דוד ביטן: אתה רואה.

ישראל אייכלר: תרשו לי לגעת במה שהוזכר פה, שהיות וזה חוק-יסוד והולכים לשנות חוקי-יסוד, צריך להזכיר את מה שמשכיחים.

דוד ביטן: בוא נגיד, זה לא חופש הביטוי.

דוד ביטן: לא להגזים.

ישראל אייכלר: שחוק-יסוד במדינת ישראל וגם בממלכה הבריטית, אין שום הבדל בין חוק-יסוד לחוק רגיל מלבד שפה צריך 61 להחלפתו.

ישראל אייכלר: העיקרון שמותר לשנות חוקים וזה לא הלכה, נוגע גם לחוקי-יסוד וגם לחוקים רגילים.

ישראל אייכלר: היה מי שניסה לתפוס שלטון בכוח באמצעות איזה חוק-יסוד, וזה בית-המשפט העליון.

ישראל אייכלר: לכן אנחנו כן צריכים לשנות חוקי-יסוד איפה שצריך.

מרב מיכאלי: זה רק בגלל שאתם לא מכירים בו, זאת הסיבה היחידה.

ישראל אייכלר: הם צריכים להכיר בנו, בכנסת קודם, ואחרי זה אנחנו נכיר בהם בתפקידם.

מרב מיכאלי: מכירים בכם פיקס.

ישראל אייכלר: מי שלא מכיר בסמכותה של הכנסת והממשלה, וחושב שהממשלה צריכה לבוא לשאול אותו רשות על כל פעולה שלה, הוא תפס שלטון בכוח באופן בלתי חוקי בעליל.

ישראל אייכלר: עכשיו לגבי החוק הזה.

ישראל אייכלר: בואו נחשוב הפוך אם רוצים לדון דיון ענייני, שאתם תיכנסו לקואליציה והליכוד יצא לאופוזיציה, מה יקרה אז?

ישראל אייכלר: היושב-ראש הקודם של הליכוד או של העבודה, יהיה מהאופוזיציה.

ישראל אייכלר: אז שימו לב, תחשבו על זה לפני שאתם עושים חוק, שזה עלול להפוך - - -

דוד ביטן: אין בעיה.

דוד ביטן: אנחנו מסתכלים על זה באופן - - -

<קריאות: - - -

יואל חסון: כל הכבוד שחשבת על זה, אני לא חשבתי על זה.

ישראל אייכלר: אמרתי, אם שני הצדדים יחשבו בהפוך - - -

דוד ביטן: זאת לא הבעיה.

דוד ביטן: אנחנו לא מסתכלים על זה.

דוד ביטן: אנחנו מסתכלים באופן חוקתי מה מתאים יותר.

<קריאות: - - -

יואל חסון: תפסיק לעשות את זה טכני.

יואל חסון: אדוני, זה לא טכני.

דוד ביטן: זה לא לארבע שנים - - -

ישראל אייכלר: אני רוצה לסיים את דברי.

דוד ביטן: לא צריך אז משהו עתידני בדיוני שאתם תעלו לשלטון, אבל לא משנה.

ישראל אייכלר: מה, שהעבודה תיקח את השלטון?

ישראל אייכלר: אי אפשר לדעת.

ישראל אייכלר: לא משנה, קחו את זה בחשבון.

ישראל אייכלר: אבל, לעצם העניין, במקרה שהיה הפעם, כי עם חבר הכנסת יואל אדלשטיין זה באמת היה מביך שאדם שהיה יושב-ראש כנסת וממשיך להיות יושב-ראש כנסת, באמצע היו צריכים לעשות בלגאן גדול, עוד לפני ההסכמים הקואליציוניים, כדי שיוכלו להמליך אותו כיושב-ראש עוד לפני שקמה קואליציה, זה היה מאוד לא מכובד, לא בשבילו ולא בשביל אחרים.

ישראל אייכלר: והזכרת שעמיר פרץ אומנם ויתר ועשו את זה יפה, זה יצא יפה - -

יואל חסון: יצא יפה כי יש שכל לאנשים.

ישראל אייכלר: - - נכון אבל שיכול לקרות מצב שזה לא יהיה טוב.

ישראל אייכלר: ולכן אני - - -

אורן אסף חזן: אייכלר, תראה איזה יופי זה כשעושים את הדברים בהסכמה, ולא כופים כל מיני דברים בשביל עניינים פרסונליים.

דוד ביטן: לא, זה לא עניין של בהסכמה.

דוד ביטן: הייתה הסכמה בין רוב הסיעות להביא את זה לדיון ולבחור בו.

דוד ביטן: זה לא שעמיר פרץ עשה טובה פה.

דוד ביטן: בבקשה, אחמד טיבי.

ישראל אייכלר: הובנתי נכון?

דוד ביטן: מצוין.

ישראל אייכלר: בשורה התחתונה הרעיון הוא טוב.

ישראל אייכלר: צריך לקחת בחשבון מה יקרה כשיהיה איזה מהפך.

אחמד טיבי: מה העמדה שלך, אייכלר, בסופו של דבר?

ישראל אייכלר: אמרתי.

ישראל אייכלר: בשורה תחתונה, במצב הקיים זה טוב שהיושב-ראש, יהיה לו המשך.

דוד ביטן: זה נכון.

דוד ביטן: אנחנו מדברים מי שיהיה יושב-ראש, לא משנה.

יואל חסון: אייכלר, אמרת דברי טעם בהתחלה.

ישראל אייכלר: לא, יש מצב הפוך.

ישראל אייכלר: אם למשל יהיה מהפך שלטוני, זו תהיה בעיה גדולה כי תיתקעו עם היושב-ראש הקודם.

יואל חסון: נכון.

יואל חסון: ולכן זה רעיון רע.

אחמד טיבי: לכן זה רעיון לא טוב.

אחמד טיבי: אדוני היושב-ראש - - -

ישראל אייכלר: אבל היות ויש סיכוי שהממשלה תישאר, אז הרעיון כן טוב.

דוד ביטן: ואם יבוא מצב שאגודת ישראל תקבל את הכי הרבה קולות, אז מה יהיה?

ישראל אייכלר: יש יותר סיכוי שיהיה לנו ותיקי חברי הכנסת.

אחמד טיבי: כמה זמן גפני בכנסת?

ישראל אייכלר: גפני כבר מ-88'.

דוד ביטן: טיבי עוד מעט יהיה ותיק חברי הכנסת.

ירדנה מלר-הורוביץ: לא, יש לו שתי כנסות - - -

<קריאות: - - -

אחמד טיבי: הייתה הפסקה אצל גפני.

יואל חסון: תשאל את טיבי משהו אחר – כמה ותיקים הוא צריך להרוג כדי להגיע להיות - - -

דוד ביטן: צחי עובר אותו.

דוד ביטן: היחיד שעובר אותו זה צחי.

אחמד טיבי: למה?

אחמד טיבי: האם חישוב השנים של הוותק הוא מצטבר או רצוף?

ירדנה מלר-הורוביץ: כן, הוא מצטבר.

<ארבל אסטרחן: מצטבר.

<ארבל אסטרחן: אם הייתה הפסקה, פשוט לא סופרים אותה.

אחמד טיבי: זה לא הוגן.

אחמד טיבי: לכן אני חושד שההצעה הזאת בכלל היא נגדי.

<קריאה: טיבי, מה יהיה עם הקיפוח?

<קריאה: טיבי, מה יהיה עם הקיפוח?

דוד ביטן: טיבי, יכולה להיות סיטואציה שאתה תהיה הוותיק, ואז אלקין בורח, לא רוצה לעלות לדוכן.

יואל חסון: אתה תגיד לו, אני הריבון.

אחמד טיבי: ברגע זה.

<קריאה: כל כך הרבה זמן לקח לך להבין שזה נגדך?

אחמד טיבי: אדוני היושב-ראש, אני שייך לחברי הכנסת הוותיקים - - -

יואל חסון: כנגד כל מי שנושק לוותיקות.

אחמד טיבי: אני חושב שדווקא ותיק חברי הכנסת שמנהל מייד אחרי הבחירות את ישיבות המליאה זה דבר יפה, זה דבר חיובי.

אחמד טיבי: זה מסר שיש פה אמירה טובה.

אחמד טיבי: הניסיון לבטל את זה, לתקן חוק-יסוד, הוא לא במקום, אדוני היושב-ראש, אם אתה מקשיב, והוא לא לעניין.

אחמד טיבי: למשל, הזכרנו, אם תוצאות הבחירות למשל, אם יהיה מהפך חיובי למשל בבחירות, אז תהיה בעיה.

יואב קיש: שנקבל 40, לא 30.

אחמד טיבי: אז תהיה בעיה.

אחמד טיבי: על כל פנים, אנחנו במשותפת נצביע נגד ההצעה הזאת - -

דוד ביטן: לא חשבתי אחרת.

אחמד טיבי: - - אבל לי יש הצעה, ואני מבקש שתתייחסו אליה, והיא לא נגד עמיר פרץ אלא בעד עיקרון מסוים.

אחמד טיבי: אני מציע תיקון.

ישראל אייכלר: שהסגנים יישארו.

<קריאות: - - -

אחמד טיבי: זה לא פייר מה שאת עושה ומה שאתה עושה.

איילת נחמיאס ורבין: אני הצעתי, לא צריך ועדה מסדרת.

אחמד טיבי: אדוני היושב-ראש, אני רוצה להציע משהו שיש בו אמירה ציבורית.

אחמד טיבי: אני רוצה להציע, אם כבר תיקון, שוותיקת חברי הכנסת תנהל את הישיבה – ותיקת חברות הכנסת.

יואל חסון: הצעה מעולה.

יואל חסון: אני בעד.

דוד ביטן: אז מי זאת?

דוד ביטן: מרב מיכאלי?

אחמד טיבי: אישה, והיא ותיקת חברות הכנסת, לא חברֵי.

<קריאות: - - -

דוד ביטן: הכי ותיקה זו מרב, עם שנתיים.

ינון מגל: - - - כל מי שהוא בן המיעוטים הוותיק בקרב חברי הכנסת.

מרב מיכאלי: חס וחלילה.

מרב מיכאלי: למה?

מרב מיכאלי: זהבה קודם כול.

יואל חסון: לדעתי זו תהיה ציפי לבני.

דוד ביטן: רבותי.

דוד ביטן: אחמד, סיימת?

אחמד טיבי: תתייחס להצעה שלי.

דוד ביטן: אני אתייחס יותר מאוחר.

אחמד טיבי: עכשיו תתייחס.

אחמד טיבי: זו הצעה מהפכנית.

דוד ביטן: מאוד, אבל אין חברת כנסת ותיקה.

דוד ביטן: מי?

<קריאה: סופה לנדבר.

אחמד טיבי: גם אם זאת סופה לנדבר, אני עומד על דעתי.

יואל חסון: סופה לנדבר, ליושב-ראש.

דוד ביטן: כבר עדיף שיהיה עמיר פרץ.

ינון מגל: ואם זה פאינה?

מרב מיכאלי: לדעתי זה זהבה.

דוד ביטן: היועצת המשפטית הפנתה את תשומת לבי שברוב הכנסות, היושב-ראש נבחר ביום כינוס הכנסת הראשון, וזה רק מצדיק אותי שלא צריך בשביל כמה שעות לבחור מישהו אחר.

דוד ביטן: בכנסת הראשונה, השנייה, השלישית, רביעית, חמישית, שישית, שביעית, שמינית, תשיעית, עשירית, שתים-עשרה, שלוש-עשרה, ועשרים.

דוד ביטן: רק לאחרונה זה לא קורה.

יואל חסון: למה?

יואל חסון: כי יש פריימריז.

דוד ביטן: אין שום טעם, באמת שאין טעם, לא קונסטיטוציוני - - -

ירדנה מלר-הורוביץ: מתוך 20 כנסות, ב-13 כנסות נבחר בישיבה הראשונה.

דוד ביטן: אז מה הטעם לקחת מישהו ליום, לדקה?

דוד ביטן: בשביל מה?

ירדנה מלר-הורוביץ: כשלא נבחר בישיבה הראשונה זה היה בגלל עניינים פנים-מפלגתיים.

יואל חסון: אבל חבל שאתם מטעים את חבר הכנסת מגל, שהוא חבר כנסת חדש.

יואל חסון: למה היו החלפות אחרי הכנסת השתים-עשרה?

דוד ביטן: זה לא חשוב למה.

יואל חסון: מכיוון שהמפלגות התחילו להיות יותר דמוקרטיות, כי אז לא היו דמוקרטיות, בוחרים מה שרוצים.

יואל חסון: התחילו פריימריז ומוסדות מפלגה, אז היו צריכים זמן לבחור את המועמד של המפלגה ליושב-ראש.

ינון מגל: ואז מה שקרה, שזה השפיע על הכנסת, על התפקוד של הכנסת.

אורן אסף חזן: זה לא משפיע.

<קריאות: - - -

ינון מגל: דוד, הכוונה הראשונית הייתה שזה לא יארך יותר מישיבה אחת.

ינון מגל: בגלל שהיה שינוי בתוך המפלגות, ולצורך העניין אתה אומר שזה שינוי חיובי, אבל יכול להיות שהוא השפיע לרעה על התפקוד של הכנסת, שאז הוותיק פתאום מנהל חודש או חודשיים.

ינון מגל: זו הייתה הכוונה הראשונית.

דוד ביטן: מגל, אתה בזכות דיבור.

דוד ביטן: דבר.

ינון מגל: אני בסך הכול תומך, זה עושה לי שכל.

דוד ביטן: לאט לאט אתה משתכנע.

ינון מגל: לא, לא, מלכתחילה.

ינון מגל: אני חושב שלרציפות הקונסטיטוציונית יש היגיון.

ינון מגל: הייתי שמח לשמוע, אם אנחנו פה בדיון בעניין - -

דוד ביטן: כן.

דוד ביטן: דיון.

ינון מגל: - - לא מתנה את זה, מה חושב יושב-ראש הכנסת.

דוד ביטן: הוא חושב כמוני.

ינון מגל: אם יש עוד חברי כנסת שהיו יושבי-ראש, הייתי שמח לשמוע את דעתם.

דוד ביטן: יושב-ראש הכנסת – הנה, שאלת אותי – חושב בדיוק כמוני בעניין הזה.

דוד ביטן: אני רוצה להגיד לך שאנחנו עושים פה דיון מקדמי.

דוד ביטן: יכולתי להביא את זה כהצעת חוק פרטית שלי.

דוד ביטן: הרעיון הוא שוועדת הכנסת, שהיא מגבשת את כל הסיעות, כן תתייחס לעניין הזה.

דוד ביטן: כשזה יבוא לדיון בקריאה הראשונה, שם כל חבר כנסת יוכל להתייחס.

ינון מגל: אני חייב להגיד, הנתון שהביאה מזכירת הכנסת והתובנה שלי ממנו – הקטן – משכנעים אותי שזאת הייתה הכוונה.

ינון מגל: הכוונה הייתה שזה יהיה לישיבה אחת.

ינון מגל: אם זה מתחיל להתמשך ליותר מישיבה אחת, לחודש, חודשיים, כנראה שזאת לא הייתה הכוונה וצריך לשנות את זה.

דוד ביטן: חזן, רצית להגיד משהו?

ישראל אייכלר: עוד שאלה.

ישראל אייכלר: אולי צריך לסייג את זה שבמקרה ויש מהפך שלטוני, יש איזה סעיף קטן שאומר - - -

דוד ביטן: לא, לא.

דוד ביטן: לא הופכים את זה בצורה הזאת.

דוד ביטן: מה זה מהפך שלטוני?

דוד ביטן: עד שלא מורכבת קואליציה, אין מהפך.

ישראל אייכלר: לא, אם קואליציה אחרת - - -

דוד ביטן: מי קובע?

דוד ביטן: היה פעם 28 מנדטים ציפי לבני, 27 ביבי, ואחרי חודש וחצי המליצו על ביבי יותר.

דוד ביטן: אי אפשר להגיע.

<ארבל אסטרחן: היושב-ראש נבחר עד כינון הממשלה.

דוד ביטן: חזן, רצית לדבר?

אורן אסף חזן: נאמר פה כמעט הכול, אין טעם לחזור על הדברים, אבל בסופו של יום לא משנים מסורת שגם ציבורית היא נראית טוב, היא מכבדת את הכנסת, מכבדת את הציבור, בשביל איזשהו עניין רגעי.

אורן אסף חזן: אני מתנגד להחלטה הזאת, אני חושב שהיא לא נכונה ואני חושב שבסופו של יום, כשאנחנו באים לבחון את סדר-היום שלנו כחברי כנסת – אתה יודע, גם לדברים, נקרא לזה, הציוריים כלפי הציבור יש משמעות ומשקל גדולים.

אורן אסף חזן: גם ככה אנחנו נמצאים במקום שבו הציבור לאט לאט מאבד את האמון בכנסת, ואנחנו עכשיו פועלים כדי להשיב אותו.

אורן אסף חזן: אני חושב שזה לא נכון לעשות את השינוי הזה, ואני מתנגד.

אורן אסף חזן: אני אצביע נגד.

דוד ביטן: אני עובר להצבעה.

<ארבל אסטרחן: צריך לקרוא את הנוסח.

דוד ביטן: תקראי את הנוסח בבקשה.

<ארבל אסטרחן: התיקון המוצע הוא לסעיף 20 לחוק-יסוד: הכנסת, יש בפניכם גם נוסח משולב.

<קריאה: הסתייגות.

<ארבל אסטרחן: הסתייגות זה אחרי קריאה ראשונה.

<ארבל אסטרחן: אנחנו בהכנה לקריאה ראשונה.

<ארבל אסטרחן: היום כתוב בסעיף 20 לחוק-יסוד: הכנסת שהכנסת תבחר מבין חבריה יושב-ראש וסגנים, ועד לבחירת היושב-ראש יכהן הוותיק בחברי הכנסת שאינו ראש ממשלה, שר או סגן שר, כיושב-ראש בפועל.

<ארבל אסטרחן: מוצע לקבוע שעד לבחירת יושב-ראש הכנסת ימשיך לכהן בתפקידו יושב-ראש הכנסת היוצאת אם שב ונבחר לכנסת, ואם לא שב ונבחר, הוותיק – כפי שהמצב היום.

<ארבל אסטרחן: לצד התיקון בחוק-היסוד מוצע לתקן את חוק הכנסת, לכן זה מוצע כשני חוקים נפרדים.

<ארבל אסטרחן: בסעיף 1, שעוסק בישיבת הפתיחה של הכנסת, יש התייחסות כמה פעמים לוותיק חברי הכנסת, אז מוצע בהתאם לתקן את זה ליושב-ראש הכנסת או יושב-ראש הכנסת בפועל, עם הפניה לחוק-יסוד: הכנסת.

<ארבל אסטרחן: אלה התיקונים.

דוד ביטן: אנחנו נקיים הצבעה שמית.

יואל חסון: אני רוצה להעיר עוד הערה לפני ההצבעה, ברשותך.

יואל חסון: שחברי הכנסת ייקחו בחשבון גם - - -

דוד ביטן: יואל, אמרנו הצבעה.

דוד ביטן: יואל, אני מכבד אותך תמיד, אתה יודע.

דוד ביטן: אמרת את שלך, נתתי לך לדבר כמה דקות.

דוד ביטן: הצבעה שמית.

<אתי בן יוסף: (קוראת בשמות חברי הכנסת) דוד ביטן - בעד יואב קיש - בעד צחי הנגבי - בעד אברהם נגוסה - בעד אורן אסף חזן - נגד מיקי מכלוף זוהר - בעד מרב מיכאלי - נגד איילת נחמיאס ורבין - נגד יואל חסון - נגד ג'מאל זחאלקה - נגד (במקום חה"כ איימן עודה) אחמד טיבי - נגד אלעזר שטרן - אינו נוכח ינון מגל - בעד טלי פלוסקוב - בעד (במקום חה"כ רועי פולקמן) יואב בן צור - בעד רוברט אילטוב - בעד ישראל אייכלר - בעד

דוד ביטן: מה תוצאות ההצבעה?

ג'מאל זחאלקה: משמעת בקואליציה.

דוד ביטן: דווקא לא.

דוד ביטן: לא חייבנו אף אחד, תאמין לי.

טלי פלוסקוב: לא, סליחה.

טלי פלוסקוב: במקרה הזה ממש מתוך אמונה.

דוד ביטן: 10 בעד, 6 נגד.

דוד ביטן: אושר לקריאה ראשונה.

דוד ביטן: נביא את זה לדיון בפני המליאה.

דוד ביטן: 1.

דוד ביטן: הצעת חוק שכר מינימום (העלאת סכומי שכר המינימום – הוראת שעה) (תיקון), התשע"ו-2015 (מ/968)

דוד ביטן: בקשת הממשלה להקדמת הדיון בהצעות החוק הבאות, לפני הקריאה הראשונה.

דוד ביטן: נתחיל עם השנייה, לדעתי לא צריכה להיות התנגדות – הצעת חוק שכר מינימום.

מרב מיכאלי: זה בגלל ששר הכלכלה פורש.

מרב מיכאלי: דוד, זה נכנס לתוקף בינואר 2017.

דוד ביטן: הסיבה, שכמה שיותר מהר זה יעבור כדי שאנשים יוכלו לקבל את הכסף.

מרב מיכאלי: לא.

מרב מיכאלי: בכל מקרה זה נכנס לתוקף בינואר 2017.

<קריאה: מה אכפת לך שיקדימו?

דוד ביטן: מה זה משנה?

מרב מיכאלי: בסדר.

מרב מיכאלי: הכסף לא יגיע אליהם יותר מוקדם.

דוד ביטן: זה תקדים היסטורי.

דוד ביטן: אתם אומרים שהממשלה לא עושה כלום אבל תקדים היסטורי של 5,300 שקל, זה שכר מינימום.

מרב מיכאלי: כן, זה הבטחת בחירות שלנו, שראש הממשלה מיהר לקיים אותה - - -

<קריאות: - - -

יואב קיש: מרב, תדברו עם ראש הממשלה ותגידו שהממשלה פועלת נכון.

מרב מיכאלי: הבטחת בחירות, מאבק של ההסתדרות.

יואב קיש: כל הכבוד שהממשלה פועלת נכון.

יואב קיש: אני שמח לשמוע שהאופוזיציה מגבה.

דוד ביטן: אתם לא חושבים שאתם מגזימים?

דוד ביטן: כל מה שאנחנו נעשה, תגידו "אתם הבטחתם"?

דוד ביטן: זה דבר חדש, טענה כזאת עוד לא שמעתי אף פעם.

מרב מיכאלי: אדוני, אני רוצה להבהיר לפרוטוקול את דברי.

מרב מיכאלי: ודאי שהחוק הוא מצוין.

דוד ביטן: אז אתם נגד.

מרב מיכאלי: אלוהים יודעת שאנחנו נאבקנו ארוכות, וההסתדרות והמחנה הציוני, מפלגת העבודה, הובילו את המאבק הציבורי הזה, אני שמחה שהצליח.

דוד ביטן: בסדר, אבל אנחנו מציעים.

דוד ביטן: גם אנחנו הובלנו, לא רק אתם.

מרב מיכאלי: לא - -

דוד ביטן: אנחנו גם תמכנו בהעלאת שכר המינימום, לא רק אתם תמכתם.

מרב מיכאלי: - - אנחנו הובלנו אותו וצריך לתת קרדיט לחבר הכנסת דב חנין, שהיה ממש מהמובילים.

דוד ביטן: אל תקשרו לכם כתרים שלא רק שייכים אליכם.

מרב מיכאלי: אז אדוני, חבל, חבל לעוות את ההיסטוריה.

מרב מיכאלי: אבל בכל מקרה, אנחנו מאוד מאוד שמחנו שראש הממשלה מצא לנכון, אבל צריך להגיד, שמשום שההעלאה הזאת עומדת להיכנס לתוקף ב-1 בינואר 2017, להביא אותה בפטור היום זה דבר מופרך ומגוחך.

דוד ביטן: לא, אני אגיד לך למה.

דוד ביטן: אתם טוענים שעוד מעט יהיו בחירות.

דוד ביטן: אם יהיו בחירות, כל החקיקה לא תעבור.

דוד ביטן: רוצים כמה שיותר מהר לפני שיהיו בחירות.

יואל חסון: קשה לכם לנהל את המדינה הזאת.

<קריאות: - - -

דוד ביטן: המצאתם משהו חדש, שאנחנו מקיימים את ההבטחות שלכם.

דוד ביטן: בסדר, הבנתי.

מרב מיכאלי: משום שאנחנו נערכות לבחירות בקרוב, אנחנו נצביע עכשיו בעד החוק.

דוד ביטן: עכשיו אתם טוענים שאנחנו לא נעביר את התקציב ויהיו בחירות, אז אנחנו רוצים למנוע את זה.

מרב מיכאלי: מאה אחוז, הנה לכן אנחנו נערכות לזה ונצביע אתכם בעד.

מרב מיכאלי: הכול בסדר.

דוד ביטן: משרד הכלכלה, בבקשה.

מרב מיכאלי: אני בונה עליך, אגב, שיהיו בחירות בקרוב, דוד.

דוד ביטן: בסדר גמור.

דוד ביטן: זה יכול להיות, אולי לא נצביע בעד התקציב, אני יודע.

דוד ביטן: נציגת משרד הכלכלה הגיעה, תנו לה להגיד שתי מלים.

דוד ביטן: בבקשה.

<נילי ברוש: נילי ברוש, יועצת השר אריה דרעי.

יואל חסון: יועצת של משרד הפריפריה או משרד הכלכלה?

<נילי ברוש: נילי ברוש, יועצת השר אריה דרעי.

<נילי ברוש: אנחנו בעצם מבקשים לתת למעסיקים ולעובדים להסתגל אל ההחלטה הזאת, וכמו שאמרת, דברים - - -

<קריאות: - - -

דוד ביטן: אתם מבינים, ואתם נגד.

מרב מיכאלי: למה?

מרב מיכאלי: אנחנו אמרנו, נצביע בעד.

דוד ביטן: אז למה דיברת נגד?

דוד ביטן: סוף סוף תפסתם שכל.

מרב מיכאלי: לא.

מרב מיכאלי: רגע.

דוד ביטן: מי בעד לאשר הקדמת דיון בהצעת החוק?

דוד ביטן: בעד – פה אחד

מרב מיכאלי: אדוני, צריך להגיד שאני עקבית בזה שאני מוחה פה על פטורים.

דוד ביטן: נכון.

דוד ביטן: את באופן כללי - - -

יואל חסון: חבר הכנסת קיש, ראית הצבעה עניינית עכשיו, ב-live?

<קריאות: - - -

דוד ביטן: הצעת חוק העונשין, הסתה לטרור.

דוד ביטן: בבקשה, משרד המשפטים.

<קריאות: - - -

דוד ביטן: תנו כבוד למשרד המשפטים, הם שולטים במדינה, חבר'ה.

דוד ביטן: הם הממשלה האמיתית.

יואל חסון: שהם ייתנו לנו כבוד, הגיע הזמן.

<גיל ברינגר: נציג השרה, לא נציג המשרד.

<גיל ברינגר: אנחנו מתקנים את סעיף ההסתה לטרור בחוק העונשין.

<גיל ברינגר: כיום בחוק, על מנת להרשיע בן אדם בהסתה לטרור יש צורך להוכיח קריאה למעשה של טרור, דברי שבח, אהדה או עידוד למעשה של טרור, וגם יש צורך להוכיח את מה שנקרא הרכיב ההסתברותי, זאת אומרת שיש אפשרות ממשית שהוא יביא לעשייה של מעשה טרור.

<גיל ברינגר: אנחנו מבקשים להוריד את הרכיב ההסתברותי הזה בשל היקף התופעה של ההסתה שאנחנו עדים לה בימים האחרונים, בתקופה האחרונה.

דוד ביטן: בבקשה.

דוד ביטן: מי רצה לדבר?

אחמד טיבי: אפשר ללכת להצבעה מייד, אדוני?

אחמד טיבי: אתה רוצה לחכות, אין לך רוב?

דוד ביטן: לא, דבר.

דוד ביטן: דבר קצת.

יואל חסון: פתאום אתה נותן לדבר.

דוד ביטן: אני רוצה שאחמד טיבי ידבר, מה קרה?

דוד ביטן: אתה מקבל קולות במגזר הערבי.

דוד ביטן: יש לו היום 98, הוא רוצה 99.2.

יואל חסון: תעשה פיליבסטר, אחמד.

אחמד טיבי: לא, ממש לא.

אחמד טיבי: זה חוק לא סביר אבל בתקופה הזאת, הלא סביר שולט.

אחמד טיבי: כלומר, אנשים השתגעו.

אחמד טיבי: מי שמקבל החלטות, השתגע - פעם לשים טלאי על עמותות שמאל, פעם להוציא את הסעיף ההסתברותי בחוק קיים, וכי למה?

אחמד טיבי: נציג השרה, מתי העמדתם מישהו לדין על קריאת מוות לערבים?

אחמד טיבי: מתי?

אחמד טיבי: יש הסתברות או אין הסתברות שמי שאומר מוות לערבים – אתה יודע כמה יהודים הרגו ערבים בגלל האמירה הזאת?

<גיל ברינגר: זו שאלה שצריך להפנות לפרקליטות.

דוד ביטן: כן, אף אחד לא הרג.

אחמד טיבי: אתה יודע שבתקופה האחרונה יש יותר יהודים אזרחי ישראל שפגעו בערבים מאשר ערבים אזרחי ישראל שפגעו - - -

אורן אסף חזן: מאיפה אתה מביא את השטויות האלה?

אורן אסף חזן: עוד פעם שקרים?

דוד ביטן: תביא לנו את הסטטיסטיקה.

אחמד טיבי: עוד פעם - - -

אורן אסף חזן: לא נמאס לך?

אחמד טיבי: תקשיב טוב - - -

אורן אסף חזן: ביום שאתה תבוא עם חומרים מסודרים, עם ניירת, עם הוכחות ולא עם אסופה של גיבובי שקרים, אולי נקבל את מה שיש לך להגיד.

יואל חסון: חבר הכנסת טיבי, קיבלת עוזר שלישי אז תוכל עכשיו להעביר את החומרים.

<קריאות: - - -

דוד ביטן: חבר'ה, חבר הכנסת חזן, אני מבקש, אל תפריע.

אורן אסף חזן: מה זה ההסתה הזאת?

אחמד טיבי: זה נופל בתחום ההצעה שלו, אגב.

אחמד טיבי: יש יותר יהודים אזרחי ישראל שפגעו בערבים אזרחי ישראל מאשר ערבים אזרחי ישראל שפגעו ביהודים אזרחי ישראל.

דוד ביטן: זה לא נכון.

אחמד טיבי: אם זה לא נכון, אני מתפטר.

אחמד טיבי: אם זה נכון, אתה מתפטר.

דוד ביטן: יש לי הפתעה בשבילך.

דוד ביטן: כשהם יצאו מאום אל פחם מאה איש וזרקו עלינו אבנים, זה מאה איש.

דוד ביטן: זה לא אחד.

אחמד טיבי: אז תקשיב, אני מדבר על התקופה האחרונה.

אורן אסף חזן: עשית לו הנחה כשאמרת מאה איש.

<קריאות: - - -

אחמד טיבי: חזן מדבר על התקופה האחרונה כי הוא אומר בתקופה האחרונה.

אורן אסף חזן: תגיד לי, ראית מה הלך לפני חודש בנצרת ומה הלך בוואדי ערה?

אחמד טיבי: סטטיסטיקה, מספרים, של המשרד לביטחון פנים.

אחמד טיבי: הבנת?

דוד ביטן: הבנתי.

אחמד טיבי: תדייקו.

אחמד טיבי: זה הכול.

דוד ביטן: לא, אתה מדבר על כתבי אישום אולי.

דוד ביטן: בבקשה.

ג'מאל זחאלקה: הצעת החוק היא נופלת, העיקרון החשוב של Hard cases make bad laws, כלומר במצבים קשים עושים חוקים רעים, כנראה במשרד המשפטים לא שמעו עליו.

ג'מאל זחאלקה: דווקא כשהנושאים חמים, המשפטן ואיש החוק צריך לגשת ביתר זהירות, לא בחופזה, לא להתנהג כמו חמום-מוח - - -

ינון מגל: כמו שאתה עושה במצבים רגישים.

ג'מאל זחאלקה: תביא טיעונים אינטליגנטים נגד מה שאני אומר ואז - - -

<קריאה: זה היה טיעון אינטליגנטי.

<קריאות: - - -

דוד ביטן: חבר'ה, לא לענות.

ג'מאל זחאלקה: אני חושב שהמצב שבו הכנסת גם עצמה – אני שמעתי את ההערה של חבר הכנסת מגל – והמחוקק, הוא במצב רותח ורוצה לעשות משהו, משרד המשפטים רוצים לעשות משהו, וכל אחד רוצה לעשות משהו, אז בינתיים דורסים ברגל גסה את - - -

אורן אסף חזן: אני רוצה לגרש אותך מפה ולא מצליח, ולא דורס ברגל גסה.

אורן אסף חזן: מה אתה רוצה?

דוד ביטן: די.

דוד ביטן: אתה חייב להגיד משהו?

אורן אסף חזן: רוצים.

אורן אסף חזן: לא תמיד הולך לנו.

ג'מאל זחאלקה: לא שווה תגובה.

ג'מאל זחאלקה: לא שווה תגובה.

אורן אסף חזן: אז למה אתה מגיב?

ג'מאל זחאלקה: לא שווה תגובה.

אורן אסף חזן: אז למה אתה מגיב?

דוד ביטן: לא, לא.

דוד ביטן: לא אומרים לאנשים מה שאתה אומר.

דוד ביטן: מה זה הדבר הזה?

דוד ביטן: להגיד לו שאתה רוצה לגרש אותו מהארץ?

דוד ביטן: איזה מין דבר זה?

אורן אסף חזן: לא אמרתי מהארץ, אמרתי לגרש אותו מפה.

דוד ביטן: לא בסדר שאתה אומר את זה, אני אומר לך.

<קריאות: - - -

<קריאה: פשוט לא לעניין.

אורן אסף חזן: לא לעניין?

אורן אסף חזן: לא לעניין זה להסית נגד מדינת ישראל - -

דוד ביטן: לא, לא.

דוד ביטן: לא צריך להגיד לאדם את זה.

אורן אסף חזן: - - לא לעניין זה להסית נגד חיילים - - -

דוד ביטן: אני קורא לך לסדר פעם ראשונה.

אורן אסף חזן: שלא תגיד לי לא לעניין.

דוד ביטן: פעם שנייה.

דוד ביטן: הנה אני מוציא אותך.

אורן אסף חזן: מה אתה עכשיו מוציא.

אורן אסף חזן: עוד פעם להוציא?

אורן אסף חזן: - - -

דוד ביטן: אתה לא רוצה לשתוק?

אורן אסף חזן: גם הוא לא רוצה לשתוק.

ג'מאל זחאלקה: לדחות את הדיון בנושא הזה לעוד שנה.

ג'מאל זחאלקה: כאשר הדברים יתקררו ואז אפשר לדון בזה ברצינות ובקרירות ולא תוך זה שעכשיו כל אחד רוצה לשנות את החוק ולשנות תחת לחץ דעת קהל.

דוד ביטן: יואל חסון.

יואל חסון: תודה רבה, אדוני היושב-ראש.

יואל חסון: אני רוצה לומר שבמאבק בטרור אין קואליציה ואופוזיציה.

יואל חסון: בעינינו לפחות, מבחינת המחנה הציוני, אנחנו תומכים בחקיקה הזאת.

יואל חסון: אנחנו נמצאים בתקופה קשה שבה צריך לפעול ביד קשה נגד הטרור, ולו כדי לאפשר פה אי פעם תהליך מדיני והפרדה בינינו לבין הפלסטינים.

יואל חסון: ורק מאבק בטרור, מאבק נחוש, יביא לאפשרות של גם פתרון מדיני.

יואל חסון: אבל, אני רוצה לומר, אדוני היושב-ראש.

יואל חסון: אני מקווה מאוד שהממשלה תקיים את החקיקה הזאת יותר טוב ממה שהיא לדוגמה מקיימת את הבטחתה לציבור לא להשיב גופות של מחבלים.

יואל חסון: מצהירים שרים בממשלה וראש הממשלה, שלא יחזרו גופות של מחבלים, והנה בהינף יד מוחזרות גופות, מחלישים כאן את עמדתה של ישראל במלחמה בטרור - -

אורן אסף חזן: יש ראש ממשלה בירושלים וראש ממשלה בקריה.

יואל חסון: - - מפעילים כאן לא יותר מתעמולה שלא מביאים אותה לידי ביצוע.

יואל חסון: עדיף היה שלא אומרים דבר.

יואל חסון: אין דבר חמור יותר ממאבק בטרור שבו אתה מאיים במשהו ואתה לא מבצע אותו.

יואל חסון: עצם העובדה שמחזירים את הגופות למחבלים זה במקרה הטוב תעודת עניות לממשלה הנוכחית.

<קריאות: - - -

דוד ביטן: רבותי.

דוד ביטן: קודם כול, הערה אחת – זאת החלטת קבינט, כשההחלטה אמרה שראש הממשלה ושר הביטחון יוכלו לשנות את ההחלטה הזאת.

<קריאות: - - -

דוד ביטן: מי בעד לאשר פטור מחובת הנחה להצעת חוק העונשין, לפני הקריאה הראשונה?

דוד ביטן: בעד – 10

דוד ביטן: נמנעים – אין

ג'מאל זחאלקה: מה עם ההצעה שלי לדחות?

דוד ביטן: רגע.

דוד ביטן: אני עושה חמש דקות הפסקה על מנת לקבוע את הרכב הוועדה.

אחמד טיבי: רוויזיה של חבר הכנסת זחאלקה.

ג'מאל זחאלקה: על החוק הזה.

דוד ביטן: רוויזיה.

דוד ביטן: ב-12:20 רוויזיה.

דוד ביטן: חמש דקות הפסקה.

<אתי בן יוסף: מי ביקש את הרוויזיה?

ג'מאל זחאלקה: אני.

דוד ביטן: הישיבה נעולה.